open-index/open-wikipedia-markdown huggingface dataset:
მაია წყნეთელი (ფილმი)

**მაია წყნეთელი** — 1959 წლის ქართული მხატვრული ფილმი ქართული ფოლკლორის გმირის, მაია წყნეთელის შესახებ. ფილმის  დამდგმელი რეჟისორია რეზო ჩხეიძე, სცენარის ავტორია ვალერიან კანდელაკი. კომპოზიტორი სულხან ცინცაძე. მთავარ როლშია ლეილა აბაშიძე. 

ფილმი გადაღებულია ვალერიან კანდელაკის ამავე სახელწოდების მოთხრობის მიხედვით. ფილმს სამეცნიერო კონსულტაციას უწევდა გიორგი ჩიტაია. ფილმის პრემიერა გაიმართა ქალაქ თბილისში, 1959 წლის მაისში. საკავშირო ეკრანზე პირველი ჩვენება გაიმართა 1960 წლის 29 თებერვალს. 

ფილმში ასახულია ქართლ-კახეთის მეფე ერეკლე II-ის უშუალო და გულისხმიერი დამოკიდებულება ხალხთან, XVIII საუკუნის საქართველოსთვის დამახასიათებელი მოვლენა ტყვეთა სყიდვა. ფილმის დრამატურგია აგებულია ყმებით ვაჭრობით დაჩაგრული ხალხის და მოვაჭრე თავადაზნაურობას შორის კონფლიქტზე. ფილმი გადაღებულია შავ-თეთრად, გამოყენებულია მკაცრი ფონი დროის სისასტიკის ასახვისთვის. 

## სიუჟეტი
მოძალადე ბატონის მკვლელობისთვის სოფლიდან გამოქცეული, ბიჭად გადაცმული წყნეთელი გლეხის გოგო მაია გზად ტყვეებით მოვაჭრე თავადს გადაეყრება. შეუტევს, ტყვეებს გაათავისუფლებს და მოღალატე თავადს მეფე ერეკლეს მიგვრის. მათე-ბიჭად მონათლული მაია ყმების გაყიდვაში ამხელს თავადებს, რომლებიც შეთქმულებას მოუწყობენ და დილეგში გამოამწყვდევენ. მათე თავზე ხელაღებული სიმამაცისთვის, სიმარჯვისათვის, ალერსიანი სიმღერებისათვის უყვარდათ. 

მათეს ბერიკებად გადაცმული მეგობრები გაათავისუფლებენ და შემოსეული მტრის წინააღმდეგ მებრძოლ მეფის ჯარს შეუერთდებიან. დაჭრილი მათე თავისი ქალობის საიდუმლოს უახლოეს მეგობარ ვაჟს მხოლოდ სიკვდილის წინ გაუმხელს.

## როლებში 
## ლიტერატურა
*

## რესურსები ინტერნეტში
*
* 

კატეგორია:1959 წლის ქართული ფილმები
კატეგორია:ქართულენოვანი ფილმები
კატეგორია:ქართული შავ-თეთრი ფილმები
კატეგორია:რეზო ჩხეიძის ფილმები
კატეგორია:ქართულ მოთხრობებზე დაფუძნებული ფილმები
ჟოკა-კლაუდინიუ

**ჟოკა-კლაუდინიუ** () — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 290 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ კაჟაზეირასის შემადგენლობაში.

2010 წლის მონაცემებით, მოსახლეობა 2 615 ადამიანს შეადგენდა, მოსახლეობის სიმჭიდროვე 35.33 კმ²-ზე. ფართობი 74 007 კმ²-ია.

## იხილეთ აგრეთვე
* პარაიბა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:პარაიბის შტატის მუნიციპალიტეტები
შიხლი (მრავალმნიშვნელოვანი)

**შიხლი** შეიძლება აღნიშნავდეს:

*შიხლი — სოფელი აზერბაიჯანში, აღდაშის რაიონში.
*შიხლი — სოფელი აზერბაიჯანში, გოქჩაის რაიონში.
*შიხლი — სოფელი აზერბაიჯანში, ფუზულის რაიონში.
*ბირინჯი შიხლი — სოფელი აზერბაიჯანში, ყაზახის რაიონში.
*იქინჯი შიხლი — სოფელი აზერბაიჯანში, ყაზახის რაიონში.
მაქს ამანი

225px|მინი|მაქს ამანი
**მაქს ამანი** (; დ. 24 ნოემბერი, 1891, მიუნხენი, გერმანიის იმპერია — გ. 30 მარტი, 1957, მიუნხენი, გერმანიის ფედერაციული რესპუბლიკა) — გერმანელი სახელმწიფო მოღვაწე, გამომცემელი. ბეჭდვის იმპერიული ხელმძღვანელი, რაიხსლაიტერი (2 ივნისი, 1933 — 8 მაისი, 1945), შუცშტაფელის ობერგრუპენფიურერი (30 იანვარი, 1936). რაიხსტაგის დეპუტატი.

## ლიტერატურა 
* Залесский К.А. Вожди и военачальники Третьего рейха: Биографический энциклопедический словарь.. — М.: «Вече», 2000. — С. 14. — 576 [16 илл.] с. — ISBN 5-7838-0550-5.
* Залесский К.А. Кто был кто в Третьем рейхе: Биографический энциклопедический словарь.. — М.: ООО «Издательство АСТ»: ООО «Издательство Астрель», 2002. — С. 18-19. — 942 [2] с. — ISBN 5-17-015753-3 (ООО «Издательство АСТ»); isbn 5-271-05091-2 (ООО «Издательство Астрель»).
* Залесский К.А. СС. Охранные отряды НСДАП.. — М.: Эксмо, 2004. — С. 27-28. — 656 с. — ISBN 5-699-06944-5.
* Залесский К.А. НСДАП. Власть в Третьем рейхе. — М.: Эксмо, 2005. — С. 18-19. — 672 გვ. — ISBN 5-699-09780-5.
* Ernst Klee. Das Personenlexikon zum Dritten Reich. Wer war was vor und nach 1945. — Frankfurt am Main: Fischer-Taschenbuch-Verlag, 2005. — P. 14-15. — 732 p. — ISBN 3-596-16048-0.
* Joachim Lilla. Statisten in Uniform. Die Mitglieder des Reichstags 1933-1945. — Düsseldorf: Droste Verlag, 2004. — 996 p. — ISBN 3-7700-5254-4.  
* Thomas Tavernaro. Der Verlag Hitlers und der NSDAP. Die Franz Eher Nachfolger GmbH. — Wien: Edition Praesens, 2004. — 167 p. — ISBN 3-7069-0220-6.  
* Hermann Weiß. Biographisches Lexikon zum Dritten Reich. — Frankfurt am Main: S. Fischer, 1998. — 502 p. — ISBN 3-10-091052-4.

კატეგორია:დაბადებული  24 ნოემბერი
კატეგორია:დაბადებული 1891
კატეგორია:გარდაცვლილი 30 მარტი
კატეგორია:გარდაცვლილი 1957
კატეგორია:გერმანელი პოლიტიკოსები
კატეგორია:რაიხსტაგის დეპუტატები (ვაიმარის რესპუბლიკა)
კატეგორია:რაიხსტაგის დეპუტატები (მესამე რაიხი)
თათლარი (მრავალმნიშვნელოვანი)

**თათლარი** შეიძლება აღნიშნავდეს:

## ხალხები
*თათები — კავკასიელი ხალხი.
*თათები — ირანელი ხალხი.

## აზერბაიჯანი
*თათლარი — სოფელი აზერბაიჯანში, აღდაშის რაიონში.
*თათლარი — სოფელი აზერბაიჯანში, ქალბაჯარის რაიონში.
*თათლარი — სოფელი აზერბაიჯანში, ჯალილაბადის რაიონში.
ნოემბრის რევოლუცია

**ნოემბრის რევოლუცია** (), ასევე ცნობილია როგორც **გერმანიის 1918–1919 წლების რევოლუცია** — რევოლუცია გერმანიის იმპერიაში 1918 წელს, რომლის შედეგად დასრულდა პირველი მსოფლიო ომი, ბოლო მოეღო გერმანიის იმპერიას და შეიქმნა საპარლამენტო რესპუბლიკა, ცნობილი, როგორც ვაიმარის რესპუბლიკა. რევოლუციის დასაწყისად ითვლება 1918 წლის 4 ნოემბერი — კილში მატროსების აჯანყება, კულმინაციური მომენტად — 9 ნოემბრის შუადღისას რესპუბლიკის წარმოქმნა, ხოლო ფორმალურ დასასრულად 1919 წლის 11 აგვისტო, როდესაც რესპუბლიკის პრეზიდენტმა, ფრიდრიხ ებერტმა ხელი მოაწერა ვაიმარის კონსტიტუციას.

## რესურსები ინტერნეტში 
* გერმანული რევოლუციის მიმოხილვა
* ნოემბრის რევოლუცია Marxsists.org-ზე
* ნოემბრის რევოლუცია libcom.org-ზე

კატეგორია:რევოლუციები
კატეგორია:XX საუკუნე
კატეგორია:გერმანიის ისტორია
კატეგორია:სამხედრო ოპერაციები გერმანიის მონაწილეობით
იუხარი-ქოლგათი

**იუხარი-ქოლგათი** () — სოფელი აზერბაიჯანში, აღდაშის რაიონში.

## რესურსები ინტერნეტში
* 
 

კატეგორია:აღდაშის რაიონის სოფლები
მალიქბალი

**მალიქბალი** () — სოფელი აზერბაიჯანში, არანის რეგიონის უჯარის   რაიონში.  2009 წლის მონაცემებით მოსახლეობის რაოდენობა — 1855 კაცი.

## რესურსები ინტერნეტში
* "Malikballi Map — Satellite Images of Malikballi" Maplandia World Gazetteer  
## სქოლიო
კატეგორია:აღდაშის რაიონის სოფლები
ბაშქიოი (მურღული)

**ბაშქიოი** () — სოფელი თურქეთში. მდებარეობს შავი ზღვის რეგიონის ართვინის პროვინციის მურღულის რაიონში.

## სქოლიო
კატეგორია:მურღულის რაიონის სოფლები
დამარი (მურღული)

**დამარი ** () — სოფელი თურქეთში. მდებარეობს შავი ზღვის რეგიონის ართვინის პროვინციის მურღულის რაიონში.  მოსახლეობის რაოდენობა — 807 კაცი.

## სქოლიო
კატეგორია:მურღულის რაიონის სოფლები
აშაღი-გიოიჯალი

**აშაღი-გიოიჯალი** () — სოფელი აზერბაიჯანში,  აღსთაფის რაიონში.     მოსახლეობის რაოდენობა —  	1 950 კაცი.

## რესურსები ინტერნეტში
* 
 

კატეგორია:აღსთაფის რაიონის სოფლები
ბაიაზათლი

**ბაიაზათლი** () — სოფელი აზერბაიჯანში,  აღსთაფის რაიონში.

## რესურსები ინტერნეტში
* 
 

კატეგორია:აღსთაფის რაიონის სოფლები
აუგუსტ შნაიდჰუბერი

220px|მინი|შნაიდჰუბერი 1930 წელს
**აუგუსტ შნაიდჰუბერი** (; დ. 8 მაისი, 1887, ბავარია, გერმანიის იმპერია — გ. 30 ივნისი, 1934, მიუნხენი, მესამე რაიხი) — მესამე რაიხის სახელმწიფო მოღვაწე, Sturmabteilung-ის ობერგრუპენფიურერი.

პირველ მსოფლიო ომში მიიღო I და II ხარისხის რკინის ჯვარი და საპატიო ჯვარი ფრონტელთათვის. 1928 წელს გაწევრიანდა SA-ში, იმავე წელს დაინიშნა ჯგუფი „სამხრეთის“ ფიურერად, 1931 წლიდან კი იყო „დასავლეთის“ ჯგუფის ფიურერი. 1932 წლიან იკავებდა მიუნხენის VII ობერჯგუფის ფიურერის პოსტს. იმავე წელს გახდა რაიხსტაგის დეპუტატი, ხოლო 1933 წლის 7 აპრილიდან იყო მიუნხენის პოლიციის ხელმძღვანელი.

მოკლეს გრძელი დანების ღამის დროს, 1934 წლის 30 ივნისს.

## რესურსები ინტერნეტში 
* Verwaltungshandbuch. bayerische-landesbibliothek — August Schneidhuber 

კატეგორია:დაბადებული 8 მაისი
კატეგორია:დაბადებული 1887
კატეგორია:გარდაცვლილი 30 ივნისი
კატეგორია:გარდაცვლილი 1934
კატეგორია:გერმანელი პოლიტიკოსები
კატეგორია:ნაცისტები
კატეგორია:მოკლული გერმანელი პოლიტიკოსები
კატეგორია:გრძელი დანების ღამეს მოკლულები
კატეგორია:რაიხსტაგის დეპუტატები (ვაიმარის რესპუბლიკა)
კატეგორია:რაიხსტაგის დეპუტატები (მესამე რაიხი)
ჯემალ ბერაძე

**ჯემალ ბერაძე**  (დ. 15 ნოემბერი, 1939 — გ. სექტემბერი 2015)  — ქართველი მორაგბე. 

## ბიოგრაფია
ჯემალ ბერაძე დაიბადა 1939 წელს თბილისში. სარაგბო კარიერა დაიწყო პოლიტექნიკური ინსტიტუტის (სპი) გუნდში, რომელიც 1960-იან წლებში ქალაქის უცვლელი ფალავანი იყო. იგი იყო სპორტის ოსტატი, ქართული რაგბის პიონერი, ღირსების ორდენის მფლობელი, რომელიც პრეზიდენტის განკარგულებით 2003 წელს გადაეცა. ქართული რაგბის ერთ-ერთი ფუძემდებელი, პირველი ქართული გუნდების უცვლელი კაპიტანი, თამაშობდა ნახევარდაცვაში გარემარბად.. 

იგი იყო ვეტერან მორაგბეთა კავშირის წევრი და ვეტერანთა ნაკრებ  „ოქროს ბუღების“  მოთამაშე. 2001 წელს მან საფრანგეთში მონაწილეობა მიიღო მორაგბეთა მსოფლიო ფესტივალზე, იგი ქართველი ვეტერანების კაპიტანი იყო. მათ დაამარცხეს რაგბის სამშობლოს წარმომადგენლები - ინგლისის მორაგბენი. გარდაიცვალა 2015 წლის სექტემბერში.

## რესურსები ინტერნეტში
*ჯემალ ბერაძე

კატეგორია:დაბადებული 15 ნოემბერი
კატეგორია:დაბადებული 1939
კატეგორია:გარდაცვლილი 2015
კატეგორია:ქართველი მორაგბეები
ჯ
ბელენ-დუ-ბრეჟუ-დუ-კრუსი

**ბელენ-დუ-ბრეჟუ-დუ-კრუსი** () — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 176 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ კატოლე-დუ-როშის შემადგენლობაში.

2010 წლის მონაცემებით, მოსახლეობა 7 143 ადამიანს შეადგენდა, მოსახლეობის სიმჭიდროვე 11.84 კმ²-ზე. ფართობი 603 043 კმ²-ია.

## იხილეთ აგრეთვე
* პარაიბა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:პარაიბის შტატის მუნიციპალიტეტები
ერიკ აქსელ კარლფელდტი

**ერიკ აქსელ კარფელდტი** (; დ. 20 ივლისი, 1864 — გ. 8 აპრილი, 1931) — შვედი პოეტი, რომლის უაღრესად სიმბოლისტური პოეზია ძალიან პოპულარული იყო. მაღალი მხატვრული ღირებულებების მქონე პოეზიის გამო მწერალს  სიკვდილის შემდეგ ნობელის პრემია გადაეცა ლიტერატურის დარგში (1931). კარლფელდტი ნომინაციაზე წარადგინა შვედეთის აკადემიის წევრმა — ნათან სიოდერბლუმმა. არსებობს ვერსია, რომ კარლფელდტს ჯილდო 1919 წელსაც შესთავაზეს, მაგრამ მან უარი განაცხადა. 

კარლფელდტი შვედეთში, დარლის პროვინციის პატარა სოფელში, კარლბოში, დაიბადა. თავდაპირველად მისი სახელი იყო ერიკ აქსელ ერიქსონი, მაგრამ 1889 წელს მამისგან გამიჯვნის მიზნით, მან გვარი გამოიცვალა. სწავლობდა უფსალის უნივერსიტეტში, ერთდროულად ასწავლიდა რამდენიმე ადგილას, მათ შორის, დიურშოლმის (სტოკჰოლმის გარეუბანი) სკოლაში და სხვა სკოლებში. სწავლის დასრულების შემდეგ ხუთი წლის განმავლობაში კარლფელდტი სტოკჰოლმში, შვედეთის სამეფო ბიბლიოთეკაში მუშაობდა. 1904 წელს კარლფელდტი შვედეთის აკადემიის წევრად აირჩიეს და მან 11 ნომერი სკამი დაიკავა. 1905 წელს აკადემიის ნობელის ინსტიტუტში მიიღეს, 1907 წელს კი — ნობელის კომიტეტში. 1912 წელს აკადემიის მუდმივ მდივნად აირჩიეს. მას ეს პოსტი სიკვდილამდე ეკავა. 

1917 წელს ერიკ კარლფელდტი უფსალის უნივერსიტეტმა, მწერლის ალმა-მატერმა, დოქტორის საპატიო დიპლომით დააჯილდოვა. 

## შრომები
* Modern Swedish Poetry Part 1 (1929).
* Arcadia Borealis (1938).
* The North! To the North! (2001).

## ლიტერატურა
* Karlfeldtsamfundet (Swedish). Retrieved 2010-02-17.

## სქოლიო
კატეგორია:დაბადებული 1864
კატეგორია:გარდაცვლილი 1931
კატეგორია:შვედი პოეტები
კატეგორია:შვედეთის აკადემიის წევრები
კატეგორია:შვედი ნობელის პრემიის ლაურეატები
კატეგორია:შვედურენოვანი პოეტები
კატეგორია:უფსალის უნივერსიტეტის კურსდამთავრებულები
კატეგორია:ნობელის პრემიის ლაურეატები ანბანის მიხედვით
კატეგორია:მწერლები ანბანის მიხედვით
ჰაზი ასლანოვი (მრავალმნიშვნელოვანი)

**ჰაზი ასლანოვი** შეიძლება აღნიშნავდეს:

## პიროვნება
*ჰაზი ასლანოვი — საბჭოთა კავშირის გმირი.

## ადგილები
*ჰაზი-ასლანოვი — სოფელი აზერბაიჯანში, აღსთაფის რაიონში.
დუზყიშლაყი (მრავალმნიშვნელოვანი)

**დუზყიშლაყი** შეიძლება აღნიშნავდეს:

*დუზყიშლაყი — სოფელი აზერბაიჯანში, აღსთაფის რაიონში.
*დუზყიშლაყი — სოფელი აზერბაიჯანში, შამქორის რაიონში.
ქოლაირი (მრავალმნიშვნელოვანი)

**ქოლაირი** შეიძლება აღნიშნავდეს:

*ქოლაირი — სოფელი აზერბაიჯანში, აღსთაფის რაიონში.
*ქოლაირი — სოფელი აზერბაიჯანში, ბარდის რაიონში.
*ქოლაირი — სოფელი აზერბაიჯანში, სამუხის რაიონში.
ევროპის სუვერენულ სახელმწიფოთა სია

* 1 განსაზღვრების თანახმად, რომელიც კავკასიონს აკუთვნებს ევროპას, ეს ქვეყნები ევროპაში მოიაზრებიან.
* 2 ევროპული თურქეთი მოიცავს ტერიტორიას ბოსფორისა და დარდანელის სრუტეების დასავლეთით და ჩრდილოეთით.
* 3 ურალის მთების დასავლეთით მდებარე რუსეთის ტერიტორია ევროპას მიეკუთვნება.
* 4 ყაზახეთის ევროპული ტერიტორია მდებარეობს მდინარე ურალის დასავლეთით.

კატეგორია:ევროპის ქვეყნები
ქიოჩასგერი

**ქიოჩასგერი** () — სოფელი აზერბაიჯანში,  აღსთაფის რაიონში.     მოსახლეობის რაოდენობა —   5 223 კაცი.

## რესურსები ინტერნეტში
* 
 

კატეგორია:აღსთაფის რაიონის სოფლები
Sega

**Sega Games Co., Ltd** () — იაპონური ტრანსნაციონალური ვიდეო თამაშების მწარმოებელი და გამომცემელი კომპანია შტაბ-ბინით ტოკიოში, იაპონია. ოფისები განლაგებულია მსოფლიოს სხვადასხვა ქვეყანაში. Sega 1983-დან 2001 წლამდე სახლის ვიდეო თამაშების კონსოლების წარმოებაში იყო ერთ-ერთი პიონერი, თუმცა ფინანსური პრობლემებისა და უკანასკნელი კონსოლის, Dreamcast-ის წარუმატებლობის გამო, დატოვა კონსოლების ბაზარი და აქცენტი გააკეთა ვიდეო თამაშების შექმნაზე. მიუხედავად ამისა, ის რჩება არკადული თამაშების ყველაზე მსხვილ მომწოდებლად, რომლის ანგარიშზეც არის 500 ერთეული თამაში და 70 ფრენჩაიზი, გამოცემული 20-ზე მეტ არკადულ ავტომატზე 1981 წლიდან მოყოლებული.

სეგა დაარსდა ამერიკელი ბიზნესმენების, მარტინ ბრომლის, ირვინგ ბრომბერგის, ჯეიმზ ჰამპერტისა და დეივიდ როზენის მიერ 1940 წელს, ჰონოლულუში, ჰავაი. კომპანიის თავდაპირველი სახელწოდება იყო *Standard Games*. მეორე მსოფლიო ომის შემდეგ გადაერქვა სახელი *Service Games*-ით და შტაბ-ბინა გადატანილი იქნა ტოკიოში.

Sega მისი ქვედანაყოფების ჩათვლით განთქმულია მრავალშემოსავლიანი ფრენჩაიზების შექმნით, რომელთა შორის არის: *Sonic the Hedgehog*, *Virtua Fighter* *Phantasy Star*, *Yakuza*, *Total War* და სხვა. მისი მთავარი ოფისი მდებარეობს ტოკიოში, სამხრეთ ამერიკული დივიზია, **Sega of America** განთავსებულია ირვაინში, კალიფორნია, ხოლო ევროპული დივიზია — ლონდონში.

## ლიტერატურა
* ბლეიკ ჰარისი, კონსოლების ბრძოლა: Sega, Nintendo  და ომი, რომელმაც განსაზღვრა თაობა; „თეთრი ვაშლი“, 2015, ISBN 978-5-9903760-7-6

## იხილეთ აგრეთვე
*Sega-ს ვიდეო თამაშების კონსოლების სია
*Sega-ს თამაშების სია
*Sega-ს ვიდეო თამაშების ფრენჩაიზების სია

## რესურსები ინტერნეტში
*

## სქოლიო
კატეგორია:Sega
კატეგორია:ინტერაქტიული ხელოვნებისა და მეცნიერების აკადემიის წევრები
კატეგორია:ტოკიოში დაფუძნებული კომპანიები
კატეგორია:1940 წელს დაარსებული კომპანიები
კატეგორია:Entertainment Software Association
კატეგორია:International Game Developers Association-ის წევრები
კატეგორია:ტრანსნაციონალური კომპანიები
კატეგორია:Sega Sammy Holdings
კატეგორია:ვიდეო თამაშების კომპანიები იაპონიაში
კატეგორია:ვიდეო თამაშების კომპანიები ამერიკის შეერთებულ შტატებში
კატეგორია:ვიდეო თამაშების მწარმოებელი კომპანიები
კატეგორია:ვიდეო თამაშების გამომცემელი კომპანიები
მიხეილ ოსაძე

**მიხეილ ოსაძე** (დ. 23 მარტი, 1943, სოფელი სატივე, ხაშურის რაიონი) — ქართველი პოლიტიკოსი, თანამდებობის პირი, ინჟინერი, საქართველოს პარლამენტის ორგზის (1995, 1999) წევრი.

## ბიოგრაფია
მიხეილ ოსაძე დაიბადა 1943 წლის 23 მარტს ხაშურის რაიონის სოფელ სატივეში. 1967 წელს დაამთავრა შრომის წითელი დროშის ორდენოსანი საქართველოს პოლიტექნიკური ინსტიტუტი, რკინიგზის ტრანსპორტის ინჟინერ-ელექტრომექანიკოსის სპეციალობით.

1995-1999 წლებში იყო საქართველოს მე-4 მოწვევის პარლამენტის წევრი (ხაშურის მაჟორიტარი). პარლამენტში იგი იყო საკონსტიტუციო, იურიდიულ საკითხთა და კანონიერების კომიტეტის წევრი, საქართველოს პარლამენტის სამართალდამცავი ორგანოების ზოგიერთი თანამდებობის პირის ანტიკონსტიტუციურ ქმედებათა შემსწავლელი დროებითი საგამოძიებო კომისიის თავმჯდომარე, კორუფციასთან ბრძოლის დროებითი საგამოძიებო კომისიის წევრი. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “.

## ლიტერატურა
* ვინ ვინაა საქართველოში: ქართული ბიოგრაფიული ცნობარი, თბ., 1998-1999, გვ. 266
* საქართველოს პარლამენტის წევრები 1990-2015, თბ., 2015, გვ. 283

## რესურსები ინტერნეტში
*მიხეილ ოსაძე — საქართველოს პარლამენტის ოფიციალური საიტი 

## სქოლიო 
კატეგორია:დაბადებული 23 მარტი
კატეგორია:დაბადებული 1943
კატეგორია:საქართველოს IV მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
კატეგორია:ხაშურის მუნიციპალიტეტში დაბადებულები
კატეგორია:საქართველოს პოლიტექნიკური ინსტიტუტის კურსდამთავრებულები (1967)
ნარიმანი

**ნარიმანი** — მხარე ისტორიულ სამხრეთ საქართველოში, ამჟამად მდებარეობს თანამედროვე თურქეთის ტერიტორიაზე.

ლოკალიზდება ისტორიულ ოლთისში, არზრუმის ოლქში. მდებარეობს მდინარე ჭოროხის სათავესთან, თანამედროვე ქალაქ ნარმანის (ნამირვანის) ტერიტორიაზე. ნარიმანი წყაროებში ნარუმაკის, ნარმანის, მამირვანის სახელითაცაა ცნობილი. XVI ს-ში ნარიმანი/ნარმუკი ნამურაკანის სახელწოდებით შედიოდა ბანელი ეპისკოპოსის სამწყსოში. თურქების მიერ სამცხე-საათაბაგოს დაპყრობის შემდეგ, ნარიმანი XVI-XVIII სს-ში შევიდა ჩილდირის ეიალეთის მამირვანის ლივას, მამირვანის ნაჰიეში. 
მინი|Marman-ის რეგიონი თანამედროვე თურქეთის ტერიტორიაზე

## ლიტერატურა
* „ქართლის ცხოვრების ტოპოარქეოლოგიური ლექსიკონი“, გ. გამყრელიძე, დ. მინდორაშვილი, ზ. ბრაგვაძე, მ. კვაჭაძე და სხვ. (740გვ.), რედ.

## სქოლიო
კატეგორია:საქართველოს ისტორიულ-გეოგრაფიული მხარეები
კატეგორია:თურქეთის რაიონები
კონსეისანი (პარაიბა)

**კონსეისანი** () — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 376 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ იტაპორანგის შემადგენლობაში.

2010 წლის მონაცემებით, მოსახლეობა 18 363 ადამიანს შეადგენდა, მოსახლეობის სიმჭიდროვე 31.69 კმ²-ზე. ფართობი 579 435 კმ²-ია.

## იხილეთ აგრეთვე
* პარაიბა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:პარაიბის შტატის მუნიციპალიტეტები
ეკატერინე მწითურიძე

**ეკატერინე მწითურიძე** ( დ. 10 იანვარი 1972, თბილისი, საქართველოს სსრ) — რუსეთში მოღვაწე ქართველი ტელეწამყვანი, კინომცოდნე და კინოკრიტიკოსი. ჟურნალ „Variety Russia-ის“ მთავარი რედაქტორი. 2011–2020 წლებში „როსკინოს“ გენერალური დირექტორი. „პირველი არხის“ კინოექსპერტი. სანქტ-პეტერბურგის საერთაშორისო მედია ფორუმის კონცეფციის ავტორი და გენერალური პროდიუსერი.

არის რუსეთის ფედერაციის კინემატოგრაფისტთა კავშირის წევრი, რუსეთისა და საერთაშორისო ჟურნალისტთა კავშირისა და კინოპრესის საერთაშორისო ფედერაციის წევრი; რუსეთის კინემატოგრაფიული ხელოვნებისა და მეცნიერების ეროვნული აკადემიის აკადემიკოსი. 1994 წელს დაამთავრა თბილისის სახელმწიფო უნივერსიტეტის ისტორიისა და კინომცოდნეობის ფაკულტეტი. არის ისტორიულ მეცნიერებათა მაგისტრი. 1994 წლიდან ცხოვრობს რუსეთის დედაქალაქ მოსკოვში.

## სქოლიო
კატეგორია:დაბადებული 1972
კატეგორია:რუსი ტელეწამყვანები
კატეგორია:რუსი კინომცოდნეები
კატეგორია:რუსი კინოკრიტიკოსები
კატეგორია:დაბადებული 10 იანვარი
კატეგორია:ცოცხალი ადამიანები
95 თეზისი

[მინი|250პქ|[მარტინ ლუთერის 95 თეზისი]]
**95 თეზისი** — მარტინ ლუთერის მიერ ლათინურ ენაზე დაწერილი დოკუმენტი. 

ამ დოკუმენტის დაწერით იწყება რეფორმაცია და პროტესტანტიზმის ისტორია. 95 თეზისის ძირითადი იდეა და მოტივი იყო ინდულგენციებით ვაჭრობის პრაქტიკისა და რომის პაპის ცოდვების მიტევების ექსკლუზიური უფლების კრიტიკა.

XX საუკუნემდე ითვლებოდა, რომ მარტინ ლუთერმა 1517 წლის 31 ოქტომბერს გამოაკრა ვიტენბერგის ეკლესიის კარზე, მაგრამ ეს სადავო გახადა გერმანელმა ისტორიკოსმა ერვინ იზერლომ.

თეზისების გამოქვეყნებამ მკვეთრი რეაქცია გამოიწვია რომში. თეზისების გამოქვეყნებიდან სამ წელიწადში მარტინ ლუთერი რომის პაპის მიერ უკვე განკვეთილი იყო კათოლიკური ეკლესიიდან, რამაც კათოლიკურ ეკლესიაში კონფლიქტები და განხეთქილება გამოიწვია. ამ კონფლიქტებმა დასავლეთ ევროპაში რელიგიური კონფლიქტებისა და ომების ტალღა ააგორეს. 

## რესურსები ინტერნეტში
* 95 თეზისი (ტექსტი)
* მარტინ ლუთერის 95 თეზისი — 31 ოქტომბერი  1517 წელი
* მარტინ ლუთერი. 95 თეზისი და რომის რეაქცია
* Die 95 Thesen

## სქოლიო
კატეგორია:რეფორმაცია
გივი ხვედელიძე

**გივი ხვედელიძე** (დ. 17 აგვისტო, 1942, ხაშური) — ქართველი პოლიტიკოსი, საქართველოს პარლამენტის წევრი 1992-1995 წლებში. 

დაამთავრა  საქართველოს პოლიტექნიკური ინსტიტუტი.  1992-1994 წლებში იყო საქართველოს მე-3 მოწვევის პარლამენტის წევრი (ხაშურის მაჟორიტარი),   საქართველოს დემოკრატიული პარტია.

## რესურსები ინტერნეტში
*გივი ხვედელიძე —   საქართველოს პარლამენტის ოფიციალური საიტი
*გივი ხვედელიძე — ბიბლიოვიკი

 

კატეგორია:დაბადებული  17 აგვისტო
კატეგორია:დაბადებული 1942
კატეგორია:საქართველოს III მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები
კატეგორია:ხაშურში დაბადებულები
გივი
ნოდარ ჭითანავა

**ნოდარ ამბროსის ძე ჭითანავა** (დ. 10 მარტი, 1935, სოფ. ჭკადუაში, ახლანდ. ზუგდიდის მუნიციპალიტეტი) — ქართველი  ეკონომისტი, ეკონომიკურ მეცნიერებათა კანდიდატი. სკკპ-ს წევრი 1990-1991 წელი, 1958 წლიდან პარტიის წევრი.

## ბიოგრაფია
1963 წელს დაამთავრა შრომის წითელი დროშის ორდენოსანი საქართველოს პოლიტექნიკური ინსტიტუტი, ხოლო 1968 წელს საბჭოთა კავშირის კომუნისტური პარტიის ცენტრალური კომიტეტის უმაღლესი პარტიული სკოლა. 1959 წლიდან მოყოლებული კომკავშირული და პარტიული საქმიანობით იყო დაკავებული. 1973-1974 წლებში მუშაობდა საქართველოს კპ აჭარის რეგიონული კომიტეტის მეორე მდივნად. 1974-1979 წლებში — საქართველოს სსრ სოფლის მეურნეობის მინისტრი. 1979-1985 წლებში მინისტრთა საბჭოს თავმჯდომარის პირველი მოადგილე. 1985-1989 წლებში იყო საქართველოს სსრ კომუნისტური პარტიის ცენტრალური კომიტეტის მდივანი. 1989-1990 წლებში იყო  საქართველოს სსრ მინისტრთა საბჭოს თავმჯდომარე. სსრკ-ის უმაღლესი საბჭოს მე-10 და მე-11 მოწვევის დეპუტატი. 1990-1992 წლებში საქართველოს რესპუბლიკის სოფლის მეურნეობის, კვების მრეწველობისა და სატყეო მეურნეობის მინისტრი. 1990-1991 წლებში იყო საქართველოს რესპუბლიკის პირველი მოწვევის  უზენაესი საბჭოს წევრი საარჩევნო ბლოკი „საქართველოს ერთიანი კომუნისტური პარტიიდან“,  ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).

## რესურსები ინტერნეტში
*ნოდარ ჭითანავა— საქართველოს პარლამენტის ოფიციალური საიტი

## სქოლიო
კატეგორია:დაბადებული 10 მარტი
კატეგორია:დაბადებული 1935
კატეგორია:ქართველი ეკონომისტები
კატეგორია:საქართველოს სოფლის მეურნეობის მინისტრები
კატეგორია:შრომის წითელი დროშის ორდენის კავალრები
კატეგორია:სსრკ-ის X მოწვევის უმაღლესი საბჭოს დეპუტატები
კატეგორია:სსრკ-ის XI მოწვევის უმაღლესი საბჭოს დეპუტატები
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1963)
კატეგორია:ზუგდიდის მუნიციპალიტეტში დაბადებულები
კატეგორია:საქართველოს სსრ-ის მინისტრთა საბჭოს თავმჯდომარეები
კატეგორია:საბჭოთა კავშირის კომუნისტური პარტიის წევრები
ბართანგი

**ბართანგი** — მდინარე ავღანეთსა და ტაჯიკეთში. მიედინება ავღანეთის ბადახშანის პროვინციასა და ტაჯიკეთის მთიანი ბადახშანის ავტონომიური ოლქის ტერიტორიაზე. მდინარე ფანჯის მარჯვენა შენაკადი. 

სიგრძე — 528 კმ, აუზის ფართობი 24 700 კმ². ტიპური მთის მდინარეა. ზემოთში კვეთს პამირის მთებს ძლიერ დაკლაკნილი ხეობითა და ფართო დაჭაობებული ფსკერით, რომლის სიგანე 3-5 კილომეტრია. შუა და ქვემო დინებაში ღრმა და ვიწრო ხეობაში მიედინება. ბართანგი გამოედინება ჩაქმაქთინის ტბიდან, რომელიც მდებარეობს ავღანეთის ჩრდილო-აღმოსავლეთ ნაწილში, ბადახშანის პროვინციაში, სადაც 30 კმ მანძილზე გაედინება.

სახელწოდება „ოქსუ“, რომელიც თურქული აქსუსაგან მომდინარეობს „თეთრ წყალს“ ნიშნავს, ხოლო მურღაბი — „მდელოს მდინარეს“. საკუთრივ ბართანგი მოიაზრება როგორც „ვიწრობში გამდინარე“ მდინარე.

## რესურსები ინტერნეტში
* ტაჯიკეთის რუკა  
* მთიანი ბადახშანის ავტონომიური ოლქის რუკა  

## სქოლიო
კატეგორია:ავღანეთის მდინარეები
კატეგორია:ტაჯიკეთის მდინარეები
ეკოსოფელი

მინი|ეკოსოფელი
მინი|ეკოსოფელი
**ეკოსოფელი** — დასახლება, თემი, რომლის მიზანია იყოს სოციალურად, ეკონომიკურად და ეკოლოგიურად მდგრადი, თვითკმარი და სიცოცხლისუნარიანი. მცხოვრებთა რიცხვი მეტწილად მერყეობს 50-დან 150 მოსახლემდე. ზოგიერთი ეკოსოფელი არის პატარა, ზოგიც — დიდი, 2000-ზე მეტი მოსახლით, რომლებიც ქმნიან ქსელს და იყოფიან მცირე ქვეჯგუფებად. 

ეკოსოფლის მკვიდრნი გაერთიანებულნი არიან საერთო ეკოლოგიური, სოციალ-ეკონომიკური, კულტურული და სულიერი ღირებულებების ირგვლივ. ეს არის დასახლება, რომელიც არის დაფუძნებული მცხოვრებთა შორის კეთილგანწყობაზე. ეკოსოფლის თითოეულ მცხოვრებს გააჩნია იმის შეგრძნება, რომ მას შეუძლია გავლენა იქონიოს ეკოსოფლის განვითარებაზე და თავის ცოდნას, გამოცდილებას და ფიზიკურ შესაძლებლობებს არ იშურებს ამისათვის; ეკოსოფლის მცხოვრებნი თავს თვლიან ბუნების ნაწილად და გარემოს მიმართ ზრუნვით არიან განმსჭვალულნი; მათი ცხოვრება და საქმიანობა ბუნებასთან ჰარმონიაშია.

სოფელში დამკვიდრებულია ცხოვრების წესი, რომელიც ადამიანების ჯანმრთელობისა და დღეგრძელობის საფუძველია; ის ასევე ითვალისწინებს კულტურულ მემკვიდრეობაზე ზრუნვას, დადებითი ტრადიციების შენარჩუნებასა და განვითარებას; ეკოსოფლის მცხოვრებლები კულტურულ, სოციალურ და სამეურნეო საქმიანობას წარმართავენ იმ მიმართულებით, იყენებენ იმ მეთოდებს და ტექნოლოგიებს, რაც უზრუნველყოფს სოფლის მდგრად განვითარებას. 

## სქოლიო
კატეგორია:ეკოსოფლები
ბაშკირეთის რესპუბლიკის მეთაური

მინი|რუსტემ ხამიტოვი - ბაშკირეთის რესპუბლიკის აქტიური მეთაური.
**ბაშკირეთის რესპუბლიკის მეთაური** (2015 წლის 1 იანვრამდე ეწოდებოდა პრეზიდენტი, ) — რუსეთის ფედერალური ერთეულის - ბაშკირეთის აღმასრულებელი ხელისუფლების უმაღლესი თანამდებობა. ბაშკირეთის რესპუბლიკის მეთაური ინიშნება ხუთი წლით, უნდა იყოს რუსეთის მოქალაქე და მინიმუმ 30 წლის.

ბაშკირეთის პირველი პრეზიდენტი იყო მურთაზა რახიმოვი. მა პოსტი დაიკავა 1993 წლის 12 დეკემბერს. ის ამ პოსტზე კიდევ ორჯერ: 1998 წლის 4 ივნისს და 2003 წლის 21 დეკემბერს აირჩიეს. 2006 წელს არჩევნები გაუქმდა და რესპუბლიკის მეთაურად ბაშკირეთის სახელმწიფო კრებამ, რუსეთის პრეზიდენტის ვლადიმერ პუტინის რეკომენდაციით რუსტემ ხამიტოვი დანიშნა. ხამიტოვი 2014 ლის 14 სექტემბერს მესამე ვადით აირჩიეს.

2015 წლის 1 იანვრიდან, ვლადიმერ პუტინის განკარგულებით აიკრძალა ფედერაციის სუბიექტების ხელმაძღვანელებისთვის პრეზიდენტის სტატუსის ქონა. არსებობს მოსაზრება, რომ პრეზიდენტების წოდების გაუქმება იყო არაკონსტიტუციური ქმედება.
 
## სტატუსი და უფლებამოსილებები 
ბაშკირეთის რესპუბლიკის მეთაური წარმოადგენს ბაშკირეთის რესპუბლიკის უმაღლეს აღმასრულებელ ხელისუფალს. ის არის ბაშკირეთის რესპუბლიკის მთავრობის მეთაური. ბაშკირეთის რესპუბლიკის მეთაური წარმოადგენს ბაშკირეთის რესპუბლიკას, რუსეთის პრეზიდენტთან და რუსეთის სახელმწიფო უწყებებთან, როგორც საშინაო ისე საგარეო ურთიერთობების კუთხით.

მეთაურის სტატუსს და უფლებამოსილებებს განსაზღვრავს ფედერალური კანონი რუსეთის კონსტიტუციასთან ერთად, ასევე ბაშკირეთის კონსტიტუცია და ბაშკირეთის კანონმდებლობა. მთავრობის მეთაური არის სამოქალაქო უფლებების და მოქალაქეთა თავისუფლების დაცვის გარანტი, იცავ ბაშკირეთის ეკონომიკურ და პოლიტიკურ ინტერესებს და რესპუბლიკის ფარგლებში იცავს კანონს და წესრიგს.

ბაშკირეთის მეთაური განსაზღვრავს რესპუბლიკის სოციალურ-ეკონომიკური განვითარების მთავარ მიმართულებებს. აყალიბებს მთავრობას და ხელმძღვანელობს მის მუშაობას. ნიშნავს პრემიერ-მინისტრს და საჭიროების შემთხვევაში იღებს მთავრობის დათხოვნის გადაწყვეტილებას.

მთავრობის მეთაური განსაზღვრავს რესპუბლიკის მთავრობის სტრუქტურას. ნიშნავს და ანთავისუფლებთ მთავრობის ხელმძღვანელ პირებს. ის არის რუსეთის ფედერაციის სტრუქტურებში და სხვა ფედერაციული მოწყობის ერთეულებთან ურთიერთობაში ბაშკირეთის სრულუფლებიანი წარმომადგენელი.

მთავრობის მეთაური უკეთებს ახალი გადასახადების შემოღებას ინიციირებას. წარადგენს ახალ კანონებს ან აუქმებს ძველს. მონაწილეობს სოციალურ-ეკონომიკური პროგრამების შემუშავებაში. ის ასევე წარადგენს რესპუბლიკის საკონსტიტუციო სასამართლოს მოსამართლეებს, რესპუბლიკის ადამიანის უფლებათა დამცველ ომბუდსმენს, რესპუბლიკის აუდიტის სამსახურის ხელმძღვანელს. მეთაური ნიშნავს რესპუბლიკის ცენტრალური საარჩევნო კომისიის წევრებს.

რესპუბლიკის მეთაური ბაშკირეთის სახელით ხელს აწერს შეთანხმებებსა და კონტრაქტებს. ის ასევე ხელმძღვანელობს რესპუბლიკის უწყებათაშორის უშიშროების საბჭოს. ბაშკირეთის სახელით აჯილდოებს მოქალაქეებს ღისების და სხვა ორდენებით.

იმ შემთხვევაში, როდესაც რესპუბლიკის მეთაურს არ შეუძლია სრულყოფიოლად შეასრულოს თავისი მოვალეობები (ავადობის ან სხვა მიზეზის გამო), მის მოვალეობებს ასრულებს ბაშკირეთის მთავრობის პრემიერ-მინისტრი.

## რესურსები ინტერნეტში 
* 
* Interactive tour to Head of Bashkortostan 

## სქოლიო 
კატეგორია:ბაშკირეთი
ლივინგსტონი

**ლივინგსტონი** — დამოუკიდებელი ციფრული შემოქმედებითი სარეკლამო სააგენტო, რომელიც თბილისში 2010 წელს დაარსდა. სააგენტოს საქმიანობა მოიცავს შემოქმედებითი კამპანიების შექმნას, ვებ-დიზაინს, ვებ და მობილური აპლიკაციების დამუშავებას, ბრენდის ჩამოყალიბებას, რეკლამისა და სოციალური მედიის ანალიზს. ლივინგსტონი ერთ-ერთი წამყვანი სარეკლამო სააგენტოა კავკასიის რეგიონში და 90-ზე მეტ ადამიანს ასაქმებს.

## ისტორია
გიორგი ბურჭულაძემ, ვახტანგ ვახტანგიშვილმა, ირაკლი თევზაძემ და ლევან ლეფსვერიძემ ლივინგსტონი 2010 წელს დააარსეს. თავდაპირველად, სააგენტო მხოლოდ ციფრულ და სოციალურ მედიასთან დაკავშირებულ პროექტებზე მუშაობდა, თუმცა მომდევნო ოთხ წელიწადში სრულფასოვან სარეკლამო სააგენტოდ გარდაიქმნა.

ლივინგსტონი ემსახურება როგორც ეროვნულ ასევე საერთაშორისო ბაზრის ბიზნეს ბრენდებს.

2014 წლის ოქტომბერში, სააგენტო Google- ის პირველი ოფიციალური პარტნიორი გახდა ამიერკავკასიაში.

2016 წლის სექტემბერში, ლივინგსტონი საუკეთესო ქართულ სააგენტოდ აღიარეს Ad Black Sea ფესტივალზე.

### შვილობილი კომპანიები
**ჯეოლაბი -** „ჯეოსელის,“ GAU-ს, საქართველოს ინოვაციების და ტექნოლოგიების სააგენტოს და Leavingstone-ს ერთობილი პროექტი, სივრცე, რომელიც 2015 წელს შეიქმნა იმისთვის, რომ დამწყებ და არამარტო დამწყებ სტუდენტებს შესთავაზოს სერტიფიცირებული კურსები შემდეგი მიმართულებით: ვებ დიზაინი, ვებ პროგრამირება, მობილური პროგრამირება, გეიმინგი, კოდინგი და კომუნიკაცია. კონცეპტუალურად, „ჯეოლაბი“ არის სივრცე, სადაც 24 საათის განმავლობაში არის შესაძლებლობა, აკეთო ის, რაც სჭირდება საკუთარი პიროვნული და არა მხოლოდ მეს განვითარებისთვის, სადაც პროფესიონალი ლექტორები უძღვებიან პრაქტიკულ მუშაობაზე ორიენტირებულ კურსს. „ჯეოლაბი“ ასევე მუდამ ღიაა მათთვის, ვისაც ინოვაციური პროექტების იდეები მოსვენებას არ აძლევს და მათი განხორციელება სწყურია. 2017 წლის თებერვლის მონაცემებით „ჯეოლაბი“ 500-ზე მეტ კურსდამთავრებულს ითვლის.

**ნებულა** - ელექტრონული სწავლების პლატფორმა, რომელიც 2016 წლიდან ფუნქციონირებს. ეს პლატფორმა ითავსებს კერძო პედაგოგის როლს, რადგანაც მომხმარებელს სთავაზობს ვიდეო გაკვეთილებს, სავარჯიშოებს და გამოცდის სიმულაციებს.

## ჯილდოები
2015 წელს, ლივინგსტონი პირველი ქართული სარეკლამო სააგენტო გახდა, რომელმაც ბრინჯაოს ლომი დაიმსახურა “ლუდი 34”-ის ქეისის წარდგენით. შემდეგ წელს მან კვლავ ბრინჯაოს ლომი დაიმსახურა “ლუდი ოლდ აირიშ”-ის რეკლამისათვის.

წლების განმავლობაში სააგენტომ მრავალი ჯილდო მიიღო:

**2015 წელს**

რეკლამისთვის "*ლუდი 34 - ქანდაკება ნამდვილი ლუდის მოყვარულთათვის*"

* ბრინჯაოს ლომი PR კატეგორიაში კანის ლომების ფესტივალზე
* Golden Hammer Awards - პრომო და არატრადიციული მარკეტინგის კატეგორია

**2016 წელს**

რეკლამისთვის "*100% რეალური ვირტუალური რეალობა*”

* ბრინჯაოს ლომი PR კატეგორიაში კანის ფესტივალზე
* EUROBEST - ბრონზა - PR - Launch/ Re-Launch
* Golden Hammer ფესტივალი - ოქრო, ინტერაქტიული და ციფრული გარე სარეკლამო კატეგორია
* Golden Drum ფესტივალი - ოქროს დრამი, ციფრული კატეგორია
* Ad Black Sea ფესტივალი - ფესტივალის გრანდ პრიზი
* Lisbon Ad ფესტივალი - ბრინჯაო, პრომო და აქტივაციის კატეგორია
* "Ikano მეგობრობის საზღვრებს გარეშე" -  ADCE Awards - ვერცხლი, ფილმი და რადიო მუსიკის დიზაინი
* London International Awards - ვერცხლი - მუსიკის ადაპტაცია

## სქოლიო 
კატეგორია:კომპანიები
კაპოვის მღვიმე

**კაპოვის მღვიმე** (  აგრეთვე: **ბელსკაია**, **შულგან-თაში**) — კარსტული მღვიმე ბურზიანოვსკის რაიონში, ბაშკირეთის რესპუბლიკაში, რუსეთის ფედერაციაში. მდებარეობს მდინარე ბელაიასთან, იმავე დასახელების ნაკრძალში — შულგან-თაშში. მღვიმე ძირითადად ცნობილია პირველყოფილი ადამიანის მიერ კლდეზე შესრულებული ნახატებით, პალეოლითის ეპოქაში.

კაპოვის მღვიმის სიგრძე შეადგენს 3 კილომეტრს, სადაც გვხვდება დიდი დარბაზები, ტბები და მდინარე. მღვიმე 3 სართულიანია. პირველი სართული უკავია მდინარეს — „მიწიშქვეშა შულგანს“, რომელმაც წარმოქმნა სწორედ ეს მღვიმე.

მღვიმეში შესასვლელი წარმოადგენს 30 მეტრის სიმაღლის უზარმაზარ თაღს. შესასვლელისგან მარცხნივ მდებარეობს პატარა ტბა, რომლიდანაც მოედინება მდინარე შულგანი. ამ ტბის დიამეტრია 3 მეტრი, ხოლო სიღრმე — 35 მეტრი (ფაქტობრივად, ის ტბა არცაა, არამედ მდინარის კალაპოტის ვერტიკალური მონაკვეთი). ტბის წყალი სასმელად გამოუსადეგარია, თუმცა, გამოიყენება სამკურნალო აბაზანებისთვის.

მღვიმეში აღმოჩენილია ბაქტერიების, სოკოების, ხავსების სხვადასხვა სახეობები, აგრეთვე, ბაყაყები, ტრიტონები და გომბეშოები, თევზებიდან: ტაიმენი, ჰარიუსი და კვირჩხლა.

## რესურსები ინტერნეტში
## რესურსები ინტერნეტში
* Ляхницкий Ю. С. Шульганташ. — Уфа: Китап, 2002 г. — 200 с.

კატეგორია:რუსეთის მღვიმეები
კატეგორია:მღვიმეები ანბანის მიხედვით
Sega-ს ვიდეო თამაშების ფრენჩაიზების სია

მინი|მარჯვნივ|200პქ|Sega-ს ოფიციალური ლოგო
არის ვიდეო თამაშების ფრენჩაიზების **სია**, შემუშავებული და გამოცემული კომპანია Sega-სა და მისი შვილობილი კომპანიების მიერ. თამაშები, რომლებიც შექმნეს და გამოუშვეს მესამე მხარის დეველოპერებმა და გამოვიდა სეგას კონსოლებზე, ამ სიაში არ არის წარმოდგენილი. 

ამასთანავე აქ ნაჩვენებია ფრენჩაიზები, რომელებსაც ფლობს 2K Sports. აღნიშნული თამაშები თავდაპირველად გამოცემული იქნა სეგას მიერ, თუმცა 2005 წელს კომპანიამ საავტორო უფლებები მიჰყიდა 2K Sports-ს. 

სიაში ასევე შეყვანილია *Total War*-ის სერია, მიუხედავად იმისა, რომ სეგას ამ სერიის პირველი თამაშების შექმნაში ან გამოშვებაში მონაწილეობა არ მიუღია, არამედ მისი გამოცემა დაიწყო მოგვიანებით. 2016 წელს სეგამ შეიძინა გაუქმებული კომპანიის, Technosoft-ის ყველა ინტელექტუალური საკუთრება.

## იხილეთ აგრეთვე
*Sega-ს თამაშების სია
*Sega-ს ვიდეო თამაშების კონსოლების სია
*Sega-ს არკადული თამაშების სია

## სქოლიო
კატეგორია:ვიდეო თამაშების ფრენჩაიზები
კატეგორია:ვიდეო თამაშების სიები კომპანიების მიხედვით
კატეგორია:ვიდეო თამაშების სიები ფრენჩაიზების მიხედვით
კატეგორია:ვიდეო თამაშების ფრენჩაზები კომპანიების მიხედვით
კატეგორია:Sega-ს ფრენჩაიზები
კატეგორია:Sega-ს თამაშების სია
ფანჯი

**ფანჯი** — მდინარე ავღანეთსა და ტაჯიკეთში, ამუდარიის მარცხენა შემადგენელი. სიგრძე 921 კმ, აუზის ფართობი 114 ათ. კმ². წარმოიქმნება მდინარეების პამირისა და ვახანდარიის შეერთების შედეგად სოფელ ქალა-ფანჯის სიახლოვეს. აქედან მდინარე დასავლეთისაკენ მიედინება და საზღვარს ქმნის ავღანეთსა და ტაჯიკეთს შორის. ქალაქ ხოროგის გავლის შემდეგ, ღებულობს მდინარე ბართანგის წყლებს. ამის შემდეგ, მდინარე ვახშის შეერთების ადგილამდე უხვევს სამხრეთ-დასავლეთისაკენ და შემდეგ წარმოქმნის ცენტრალური აზიის უდიდეს მდინარე ამუდარიას.  

მდინარე პამირი ზორქოლის ტბაში იღებს სათავეს. ფანჯი მიედინება ღრმა ხეობაში. მარჯვნიდან ერთვის მდინარეები: გუნტი, ბართანგი, იაზგულემი, ვანჩი და ქიზილსუ, ხოლო მარცხნიდან მდინარე ქოქჩა. მდინარე ფანჯი საზრდოობს თოვლისა და მყინვარის წყლით. საშუალო წლიური ხარჯი ქვემო დინებაში 1032 მ³/წმ. ზემოთში მკაცრი ზამთრის ფარგლებში იძგიფება. მდინარის რბილი წყალი სასმელად ვარგისი თვისებებით გამოირჩევა. საბჭოთა პერიოდში მდინარე ფანჯი სსრკ-სთვის მნიშვნელოვან სტრატეგიულ როლს ასრულებდა ავღანეთის ომის დროს.  

ავღანეთის ჩრდილო-აღმოსავლეთით ფანჯისა და ქოქჩის შეერთების ადგილას სოფელ შორთუღაის სიახლოვეს არქეოლოგებმა აღმოაჩინეს ჰარაპული დასახლება შორთუღაი А (ძვ. წ. 2200-2000) ფართობით 2,5 ჰა.

მდინარე ფანჯის ქვემოთში გადის ორზოლიანი ავღანეთ-ტაჯიკეთის საავტომობილო ხიდი, რომლის სიგრძეა 672 მეტრი, ხოლო სიგანე 11,6 მეტრი. ტაჯიკეთის უახლოესი ქალაქია ნიჟნი-ფანჯი, ხოლო ავღანეთისა — შერხან-ბანდარი. ხიდი გაიხსნა 2007 წლის 26 აგვისტოს. ხიდის მშენებლობა დაახლოებით 40 მილიონი აშშ დოლარი დაჯდა.  

აღსანიშნავია, რომ 1946 წელს საბჭოთა კავშირსა და ავღანეთს შორის დაიდო ხელშეკრულება მდინარის წყლის გამოყენებასთან დაკავშირებით, რომლის თანახმად, ავღანეთი წელიწადში იყენებდა 9 მილიონ მ³ წყალს. ამჟამად ავღანეთი მოიხმარს 2 მილიონ მ³ წყალს.

მდინარე ფანჯის სახელწოდებას (ირანულად ხუთი) ჩვეულებრივ ხსიან როგორც მინიშნებას ხუთ შენაკადზე, რომელიც მდინარე ფანჯს წარმოქმნის. მაგრამ, რამეთუ შენაკადთა რაოდენობა ბევრად მეტია, სხვადასხვა განმმარტებლები ამ ხუთეულში სხვადასხვა მდინარეს უთითებენ. ასეთი ტიპის ახსნის ხელოვნურობა აშკარაა.  

უფრო მეტად დამაჯერებელი ჰიპოთეზის თანახმად, ამ უძველეს სახელწოდებაში, რომელიც ცნობილია V საუკუნიდან გამოიხატება ისმაილიზმის სიმბოლოში — „გაშ­ლილი ხე­ლი“; თქმულების თანახმად, ამგვარი რამ იყო გამოსახული ამ მდინარის შესართავში არსებულ კლდეზე. 

## რესურსები ინტერნეტში
* ტაჯიკეთის რუკა  
* მთიანი ბადახშანის ავტონომიური ოლქის რუკა  

## სქოლიო
კატეგორია:ავღანეთის მდინარეები
კატეგორია:ტაჯიკეთის მდინარეები
ტატიანა ქარიმოვა

[220px|მინი|ქარიმოვა [2010 წელს]]
**ტატიანა ქარიმოვა** (, ) — უზბეკი ეკონომისტი და უზბეკეთის პირველი ლედი 1991–2016 წლებში. უზბეკეთის ყოფილი პრეზიდენტის, ისლამ ქარიმოვის ქვრივი და უზბეკეთში გავლენიანი პერსონა. ელოდებიან, რომ ქარიმოვა, ეროვნული უსაფრთხოების სამსახურის ხელმძღვანელ რუსტამ ინოიათოვთან ერთად აირჩევს უზბეკეთის მომავალ პრეზიდენტს. დამკვირვებლების აზრით, თვითონ ქარიმოვა ამ პოსტის დაკავებას არ მოინდომებს. მის ოჯახს აღწერენ, როგორც გავლენიანს. ჰყავს და, თამარა სობიროვა, რომელიც მუშაობს მკვლევრად უზბეკეთის ეკონომიკისა და მეცნიერებათა აკადემიის უნივერსიტეტში.

## ბიოგრაფია 
ქარიმოვა უზბეკეთის პირველი პრეზიდენტის მეორე ცოლი იყო. ისლამ ქარიმოვის პირველი ცოლი იყო ნატალია კუჩმი. ისინი დაქორწინდნენ 1964 წელს, ხოლო განქორწინდნენ 1960-იანების შუა წლებში.: გულნარამ დედა „განადგურების“ მცდელობაში დაადანაშაულა, როდესაც ის (გულნარა) ცდილობდა ხელი შეეშალა ბიძამისის, აბკბარალი აბდულაევის დაპატიმრებისათვის.

ქარიმოვა ქვეყნის პირველი და ერთადერთი ლედი იყო ქვეყნის დამოუკიდებლობიდან ქარიმოვის გარდაცვალებამდე. ცნობილია, რომ იგი ჩართული იყო საქველმოქმედო და სახელმწიფოს ფინანსურ საქმეებში, თუმცა, მას დიდი გავლენა გააჩნდა ქმრის სხვა გადაწყვეტილებებზეც.

იმედოვნებენ, რომ ქარიმოვა იქნება ერთ-ერთი, ვინც ქმრის მემკვიდრეს აირჩევს, თუმცა, პირადად იგი პრეზიდენტი, სავარაუდოდ, არ გახდება. გარდა ამისა, ქარიმოვა არის ეროვნული უსაფრთხოების სამსახურის ხელმძღვანელის, რუსტამ ინოიათოვის ღია მოკავშირე. ინოიათოვი, ქარიმოვასთან ერთად, გარდაცვლილი ისლამ ქარიმოვის მემკვიდრეს აირჩევს.

## სქოლიო 
კატეგორია:უზბეკი პოლიტიკოსები
კატეგორია:უზბეკი ქალი პოლიტიკოსები
კატეგორია:ცოცხალი ადამიანები
კურალ-ველიუ

**კურალ-ველიუ** () — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 338 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ იტაპორანგის შემადგენლობაში.

2010 წლის მონაცემებით, მოსახლეობა 2 505 ადამიანს შეადგენდა, მოსახლეობის სიმჭიდროვე 11.24 კმ²-ზე. ფართობი 222 957 კმ²-ია.

## იხილეთ აგრეთვე
* პარაიბა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:პარაიბის შტატის მუნიციპალიტეტები
ავრიუზტამაკი

**ავრიუზტამაკი** (; ) — სოფელი რუსეთის ფედერაციაში, ბაშკირეთის რესპუბლიკის ალშეევის რაიონში.

  რაიონულ ცენტრ რაევსკიდან დაშორებულია 20 კილომეტრით. უხლოესი რკინიგზის სადგურია რაევკა, რომელიც ასევე დაშორებულია 20 კმ-ით.

2002 წლის აღწერის მიხედვით მოსახლეობის უმრავლესობას  თათრები შეადგენენ (83%).

## რესურსები ინტერნეტში
* Совет муниципальных образований Республики Башкортостан.
* Аврюзтамак (Таш-Кичуй, Токтарово) на портале «Генеалогия и Архивы»

## სქოლიო
კატეგორია:ალშეევის რაიონის სოფლები
ახმეროვსკის ტყე

220px|მინი|ახმეროვსკის ტყეში
**ახმეროვსკის ტყე** ()— ფოთლოვანი ტყის მასივი რუსეთში. განლაგებულია იშიმბაის რაიონში ჩრდილო-აღმოსავლეთით ქალაქ იშიმბაიდან 21 კმ. და  აღმოსავლეთით სტერლიტამაკიდან 18 კმ. (ბაშკოტროსტანი).
## აღწერა
220px|მინი|მარცხნივ|ტყის სიახლოვეს
მდებარეობს პრისნოვის მთების სამხრეთ-დასავლეთით. აქვს სწორკუთხოვანი ფართობი დაახლოებით 5 კმ სიგრძით და 4 კმ. სიგანით. ახმეროვსკის ტყის ფართობი დაახლოებით 15კმ². ტყის მასივი მდებარეობს ზღვის დონიდან 180-დან 310 მ-მდე. ტყის მასივს სხვადასხვა მხარეს ჩამოუდის რამდენიმე პატარა, ნაკლებად ცნობილი მდინარე.

ტყის მასივის სამხრეთ ნაწილში, ზღვის დონიდან 295 მ. სიმაღლეზე მდებარეობს გეოდეზიური პუნქტი.

ტყის ჩრდილოეთით გადის ავტოსტრადა, რომლის სიახლოვეს მდებარეობს სოფელი ახმეროვო.

ტყეს კვეთს ელექტროგადამცემი ხაზი, ასევე, ახმეროვო-პეტროვსკის გრუნტის გზა. 
## ფლორა
ტყის მასივში იზრდება ფოთლოვანი მუხისა და ცაცხვის ხეები. 1983 წლის მონაცემებით, ხეების სიმაღლე საშუალოდ იყო 17 მ. სიმაღლე და 20 სმ. სიგანე. ტყის მასივი დაყოფილი 9 სექტორად. სამხრეთ ნაწილის სიახლოვეს იზრდება მდელოს მცენარეულობა. ჩრდილოეთით გვხვდება, მეჩხერი საშუალო ზომის ტყის მცენარეულობა.
## რესურსები ინტერნეტში
*ადგილის რუკა 1983 წელს. გამოცემულია 1985 წელს. რუსეთში
კატეგორია:ტყეები
კატეგორია:ტყეები ქვეყნების მიხედვით
კატეგორია:მუხნარი
კატეგორია:ხეები
კატეგორია: რუსეთის ტყეები
კატეგორია:ბაშკირეთის ტყეები
აქქუშის რაიონი

** აქქუში** ()  — ქალაქი და რაიონი ორდუს პროვინციაში, შავი ზღვის რეგიონში, თურქეთში. ზღვის დონიდან 1 313 მეტრზე. 2000 წლის მონაცემებით ქალაქში ცხოვრობს 8 768 ადამიანი, ხოლო რაიონში 49 799. 

## გალერია

File:Arganakkusgorunum.JPG
File:Argandakoyun.JPG

## რესურსები ინტერნეტში
* 

კატეგორია:თურქეთის ქალაქები
შავკათ მირზიიოევი

**შავკათ მირზიიოევი** (; დ. 24 ივლისი, 1957, ზაამინსკის რაიონი, ჯიზაკსკის ოლქი, უზბეკეთის სსრ, სსრკ) — უზბეკი პოლიტიკოსი და სახელმწიფო მოღვაწე, უზბეკეთის პრემიერ-მინისტრი, ხოლო 2016 წლის 8 სექტემბრიდან უზბეკეთის პრეზიდენტის მოვალეობის შემსრულებელი.

## ბიოგრაფია 
დაიბადა 1957 წლის 24 ივლისს, უზბეკეთის ზაამინსკის რაიონში, თუმცა, სხვა მონაცემებით, ზაამინსკის რაიონში იგი მხოლოდ 1960-იან წლებში გადავიდა, დაიბადებით კი უზბეკეთის იაჰთან-იურატუბინსკის ოლქში.

1981 წელს მირზიიოევმა დაამთავრა ტაშკენტის ირიგაციის და მელიორეციის უნივერსიტეტი. არის ტექნიკურ მეცნიერებათა კანდიდატი.

1996–2001 წლებში, ისლამ ქარიმოვის ბრძანებით იყო ჯიზაქის რეგიონის ხელმძღვანელი (ჰაკიმი), ხოლო შემდეგ 2001–2003 წლებში, პრემიერ-მინისტრობამდე, იყო სამარყანდის რეგიონის ხელმძღვანელი. მისი მოადგილე გახდა ერგაშ შოისმათოვი.

2006 წლის 25 სექტემბერს მირზიიოევი შეხვდა სამხრეთ კორეის პრემიერ-მინისტრს. მათ გააფორმეს რამდენიმე შეთანხმება, მათ შორის კი იყო ერთი, რომლის მიხედვითაც უზბეკეთი სამხრეთ კორეას 2010-2014 წლებში წელიწადში 300 ტონა უზბეკურ ურანს გაუგზავნიდა. შეთანხმება გაფორმდა ამერიკული კომპანიების ზურგს უკან, რომლებიც ადრე სამხრეთ კორეასა და უზბეკეთს შორის შუამავალს წარმოადგენდნენ. სამხრეთ კორეის პრემიერი ასევე შეხვდა პრეზიდენტ ისლამ ქარიმოვს და პარლამენტის სპიკერ ერკინ ჰალილოვს. ორმა ქვეყნის პრემიერმა ასევე მიაღწია შეთანხმებას ენერგეტიკულ, სამუერნეო, არქიტექტურულ, სამშენებლო და ინფორმაციული ტექნოლოგიების სფეროში თანამშრომლობასთან დაკავშირებით. შეთანხმებების შედეგად ორ ქვეყანას შორის ვაჭრობა 40% გაიზარდა და 565 მილიონ დოლარს მიაღწია. ზოგიერთი დამკვირვებელი ფიქრობდა, რომ მირზიიოევს ჰქონდა მიდრეკილება ძალადობისკენ, თუმცა, მან განაცხადა, რომ ძალა მხოლოდ ერთხელ, ჯიზაქის რეგიონში გამოიყენა.

2016 წლის 2 სექტემბერს, ქარიმოვის გარდაცვალების შემდეგ, მირზიიოევი პრეზიდენტის დასაფლავების კომიტეტის ხელმძღვანელი გახდა, რაც იმის ნიშანი იყო, რომ მირზიიოევი გარდაცვლილი ქარიმოვის მემკვიდრე გახდებოდა. არის მოლოდინი, რომ მირზიიოევი შეძლებს ყირგიზეთთან და ტაჯიკეთთან უზბეკეთის ურთიერთობების სტაბილიზაციას.

უზბეკეთის ცესკოს განცხადების მიხედვით, მირზიიოევი 2016 წლის პრეზიდენტის ვადამდელ არჩევნებში ლიბერალურ-დემოკრატიული პარტიის კანდიდატი იყო და 88,61 %-ით მიაღწია გამარჯვებას. 14 დეკემბრიდან კი შეუდგა პრეზიდენტის უფლებების შესრულებას.

2021 წლის ოქტომბერში შავქათ მირზიოევი ხელახლა აირჩიეს უზბეკეთის პრეზიდენტად.

## რესურსები ინტერნეტში 
* უზბეკეთის ხელისუფლების ოფიციალური საიტი

## სქოლიო 
კატეგორია:დაბადებული 1957
კატეგორია:უზბეკი პოლიტიკოსები
კატეგორია:უზბეკეთის პრეზიდენტები
კატეგორია:დაბადებული 24 ივლისი
კატეგორია:ცოცხალი ადამიანები
ქუმრუს რაიონი

**ქუმრუ** (თურქ  Kumru) არის ორდუს პროვინციაში, შავი ზღვის რეგიონში თურქეთში.ზღვის დონიდან 450  მეტრზე

## ლიტერატურა
* 

კატეგორია:ორდუს პროვინცია
სუდოჩიე

**სუდოჩიე**, **სუდოჩიეს ტბა** ან **სუდოჩიეს ყურე** (, ) — ტბა უზბეკეთში, ყარაყალპაკეთის რესპუბლიკის მუინაქის რაიონის ტერიტორიაზე. მდებარეობს მდინარე ამუდარიის დელტის მარცხენა ნაწილში, ზღვის დონიდან 53 მ სიმაღლეზე. გათავთხელების შემდეგ დაიყო რიგ წყალსატევად და დღეს საუბრობენ სუდოჩიეს ტბიურ სისტემაზე. 

წარსულში ტბა სუდოჩიე წარმოადგენდა მდინარე ამუდარიის დელტაზე არსებულ მსხვილ, თუმცა წყალმარჩხ აუზს, დელტის უმსხვილეს ტბას. იკავებდა აიბუგირის დაბლობს. ამ სახით სუდოჩიე აღნიშნულია უკვე ა. ბუტაკოვის საზღვაო რუკაზე (1848-1849), სადაც ჩანს დაჭაობებული ტბა აიბუგირი ან ლაუდანი. ტბა გადაჭიმული იყო 24 კილომეტრზე არალის ზღვის სანაპიროდან სამხრეთ-აღმოსავლეთით (ურგის კონცხიდან სამხრეთ-დასავლეთით). ტბის დასავლეთი სანაპიროს გასწვრივ უსტიურტის პლატოს აღმოსავლეთი ჩინკია. 

წარსულში ტბა სუდოჩიე იკვებებოდა ამუდარიის ფშანების — რაუშანისა და პრიემუზიაქის შედეგად და ფშანით უერთდებოდა არალის ზღვას. ტბის ზედაპირის ფართობი შეადგენს 350 კმ²-ს, ამასთან მისი სიგრძე 250 კმ, საშუალო სიგანე 15 კმ, ხოლო საშუალო სიღრმე 2 მ აღწევდა. წყლის მინერალიზაცია იცვლებოდა 0,6-1,7 ‰ შუალედში. სუდოჩიე წარმოადგენდა ნახევრადგამსვლელი თევზის სახეობების ქვირითის ადგილს, სადაც მოიპოვებოდა 2000 ტ. თევზი. 2000-2001 წლებში ადგილი ჰქონდა კატასტროფულ წყალმარჩხობას, რომლის დროსაც დიდი სუდოჩიეც კი ამოშრა.

ტბა სუდოჩიე ორნითოფაუნის მრავალფეროვნებით არის უზბეკეთის ერთ-ერთი ყველაზე მდიდარი წყალსატევი. საერთო ჯამში, აქ აღრიცხულია 230 სახეობის ფრინველი, რომელთაგან 12 სახეობა დგას გლობალური საფრთხის წინაშე და აგრეთვე 3 სახეობა საფრთხის ქვეშაა თვით უზბეკეთის ტერიტორიაზე. გადამფრენი მიგრაციის პერიოდში 20 სახეობის წყლის ფრინველი ტბაზე წარმოქმნის ჯგუფს 86 000 სახეობით. 

## სქოლიო
კატეგორია:უზბეკეთის ტბები
კატეგორია:ტბები ანბანის მიხედვით
ბაშკირეთის გერბი

**ბაშკირეთის რესპუბლიკის გერბი** — ბაშკირეთის რესპუბლიკის ეროვნული სიმბოლო, მიღებულია ოფიციალურად ბაშკირეთის პარლამენტის მიერ 1999 წლის 6 ივლისს. რუსეთის ფედერაციის სახელმწიფო ჰერალდიკური რეესტრის ჩამონათვალში უკავია 164-ე ადგილი.  

## აღწერილობა 
ბაშკირეთის რესპუბლიკის გერბზე წრეში ჩახატულია სალავატ იულაევის ძეგლი, რომელიც გამოსახულია ამომავალი მზისა და მისი სხივების ფონზე. წრეს შიდა მხრიდან გარს აკრავს ეროვნული ორნამენტი. ძეგლის ქვემოთ გამოსახულია აყვავებული კურაია, ხალხთა სიმამაცის სიმბოლო. გერბის ქვედა ნაწილი ბოლოვდება ეროვნული დროშის ფერებში გაწყობილი ლენტით, რომლის თეთრ ნაწილზე აწერია „Башҡортостан“.  სალავატ იულაევის ძეგლი და  ორნამენტი ოქროსფერია, კურაია — მწვანე, ამომავალი მზე  — ღია ოქროსფერი, სხივები  — ყვითელი, ძეგლსა და ორნამენტს შორის დარჩენილი ფონი — თეთრი, შიდა და გარე წრე — მუქი ოქროსფერი. 

მიუხედავად იმისა, რომ სალავატ იულაევი არის ბაშკირელი ხალხის ეროვნული გმირი, გერბზე გამოსახული პირი არ ასოცირდება კონკრეტულად მის პიროვნებასთან. მისი ძეგლი არის სიმბოლო ჯიგიტი-მეომრისა, რომელიც იბრძვის თავისუფლებისა და სამართლიანობისათვის. იგი ასოცირდება მეგობრობასთან და ბაშკირი ხალხის ერთიანობასთან. 

გერბის ავტორია ფაზლეტდინ ისლახოვი. 

## იხილეთ აგრეთვე 
* ბაშკირეთის დროშა
* ბაშკირეთის ჰიმნი

## რესურსები ინტერნეტში
* Закон Республики Башкортостан о государственной символике Республики Башкортостан (1999 г.)

## სქოლიო
კატეგორია:ბაშკირეთი
კატეგორია:ბაშკირეთის ეროვნული სიმბოლოები
კატეგორია:რუსეთის ფედერაციის სუბიექტების ეროვნული სიმბოლოები
კატეგორია:გერბები მზის გამოსახულებით
კატეგორია:გერბები ანბანის მიხედვით
Ё́

**Ё́, ё́** — კირილური დამწერლობის ასო „Ё“ მახვილი ნიშნით — აკუტით. გამოიყენება კირილური დამწერლობის ზოგიერთ ენაში.

## კოდების ცხრილი 
აღნიშნული გრაფემა შეიძლება წარმოვადგინოთ შემდეგნაირად:

ან

## ლიტერატურა
კატეგორია:კირილური ასოები
შალაური

ტოპონიმი **შალაური** შეიძლება აღნიშნავდეს:

*  შალაური — სოფელი თელავის მუნიციპალიტეტში. 
*  შალაური — სოფელი საჩხერის მუნიციპალიტეტში.
სანტა-დი-მანგეირა

**სანტა-დი-მანგეირა** () — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 350 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ იტაპორანგის შემადგენლობაში.

2010 წლის მონაცემებით, მოსახლეობა 5 331 ადამიანს შეადგენდა, მოსახლეობის სიმჭიდროვე 13.26 კმ²-ზე. ფართობი 402 152 კმ²-ია.

## იხილეთ აგრეთვე
* პარაიბა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:პარაიბის შტატის მუნიციპალიტეტები
მესიე 110

**მესიე 110**, აგრეთვე ცნობილი როგორც **NGC 205** — ჯუჯა ელიფსური გალაქტიკა, ანდრომედას გალაქტიკის თანამგზავრი. შეიცავს გარკვეული ოდენობის მტვერს, აქტიურად მიმდინარეობს ვარსკვლავთწარმომქმნელი პროცესი, რაც როგორც წესი, ჯუჯა გალაქტიკებისათვის იშვიათი მოვლენაა. 1783 წლის 27 აგვისტოს, გალაქტიკა მესიესგან დამოუკიდებლად აღმოაჩინა გერმანელმა ასტრონომმა კაროლინ ჰერშელმა. მისი აღმოჩენა 1785 წელს მისმა ძმამ, უილიამ ჰერშელმა აღწერა.

ამ გალაქტიკაში დაფიქსირებულია რამდენიმე ახალი ვარსკვლავი (ნოვა), რომელთა შორის ერთ-ერთი 1999 წელს აღმოაჩინეს, მეორე კი 2002 წელს; ამ ვარსკვლავს (EQ J004015.8+414420) იმავე წელს  Sloan Digital Sky Survey-მ ფოტოც გადაუღო.
 
M32-ისგან განსხვავებით, NGC 205-ის ცენტრში სუპერმასიური შავი ხვრელის არსებობა არ შეინიშნება.

## რესურსები ინტერნეტში
*Messier 110 data sheet, altitude charts, sky map and related objects  - Deep Sky Objects Browser
*Messier 110 amateur astrophotography - Deep Sky Objects Browser

* SEDS: Elliptical Galaxy M110
* 

## სქოლიო
კატეგორია:ჯუჯა ელიფსური გალაქტიკები
კატეგორია:ადგილობრივი ჯგუფი
კატეგორია:ანდრომედეს თანავარსკვლავედი
კატეგორია:მესიეს ობიექტები
აიდაგულოვო

**აიდაგულოვო** (; ) — სოფელი რუსეთის ფედერაციაში, ბაშკირეთის რესპუბლიკის ალშეევის რაიონში.

  რაიონულ ცენტრ რაევსკიდან დაშორებულია 39 კილომეტრით. უხლოესი რკინიგზის სადგურია აქსენიოვო, რომელიც ასევე დაშორებულია 6 კმ-ით.

2002 წლის აღწერის მიხედვით მოსახლეობის უმრავლესობას  უკრაინელები შეადგენენ (100%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:ალშეევის რაიონის სოფლები